Krasnoarmeisk (Saratovan agj)

**Krasnoarmeisk** (, ) om Venäman lidn da lidnankund Saratovan agjan suves. Se om Krasnoarmeiskan rajonan administrativižeks keskuseks da palaks.

## Istorii
Eländpunktan aluz om pandud vl 1765 kuti sirdanuziden saksalaižiden *Bal'cer*-žilo (kolonii, ), nimitihe ezmäižen tobminan Bal'cer Bartuli-manmehen nimen mödhe. Žilo sai oficiališt *Pall'az Karamiš*-nimitust () jogen mödhe vn 1768 uhokus. Kätihe makundan keskuseks vl 1918, saksan avtonomijan kantonan keskuseks vl 1922. Žilo sai lidnan statusad vl 1925 **Bal'cer**-nimitusenke. Udesnimitihe vn 1942 semendkus Rusttan armijan oiktastuseks. Ei ole raudteühtenzoitust, tegimištoline raudtesarak om demontiruidud 1990-nzil vozil.

Krasnoarmeisk šingotase mašinansauvomižel (mehanine tegim, avtopaloiden pästand), keramikantegimel (kaidraižuiženke raudtenke kar'jeraspäi), kahtel omblendfabrikal.

## Geografijan andmused

Lidn sijadase rajonan pohjoižpäivnouzmas, Pall'az Karamiš-joginiškan randoil (23 km pitte, Donan hurapol'ne bassein), 210 m ü.m.t. keskmäižel korktusel.

Matkad Saratovan keskushesai om kuz'kümne kilometrad pohjoižhe orhal vai 80 km avtotel. Toine lähembaine lidn om Žirnovsk (Volgogradan agj) 64 km päivlaskmha orhal vai 100 km avtotedme. «Saratov — Kamišin»-avtotekeskust mäneb koumes kilometras päivlaskmha lidnaspäi. Ümbäravtote om saudud lidnan suves. Volgan Volgogradan vezivaradimen rand om 15 kilometras pohjoižpäivnouzmha i päivnouzmha.

## Tobmuz
Kaik viž žilod mülüdas lidnankundha (municipaližhe ühtnikho) Krasnoarmeiskan ližaks. Lidnankundan pind — 412,11 km².

Lidnankundan pämez' om sen Nevondkundan ezimez'. Edeline ezimez' om Aleksei Litvinov, radoi edel vn 2016 redukud. Lidnankundan erigoittud Administracii om likvidiruidud vn 2014 kezakus.

## Eläjad
Vn 2010 Venäman rahvahanlugemižen mödhe lidnan i lidnankundan eläjiden lugu oli 24 364 ristitud, rajonan viž ühesandest, vn 2021 lidnan — 21 350 ristitud. Vn 2014 semendkus mülütihe koumed pen't municipališt ühtnikad lidnankundha. Kaik 22 994 ristitud elihe lidnas i 24 884 ristitud kaikes lidnankundas vl 2018. Kaikiš suremb lidnan ristitišt oli enamba 25 tuhad eläjid vll 1996−2005 (25 900 rist. vl 1998).

Rahvahad (ozutadud rahvahudenke vl 2010): venälaižed — 91,7 %, totarlaižed — 1,6 %, ukrainalaižed — 1,5 %, toižed rahvahad — 5,2 %.

Ortodoksižen hristanuskondan phh. Pedroin da Pauloin kaks' jumalanpertid oma saudud lidnas: vanh (vspäi 1992) i uz' (letihe vll 2004−2007).

## Openduz
Lapsiden opendusen aluzkundad oma kahesa päivkodid (nomer 3, 9, 10, 12, 14..16, 18), nell' keskškolad (nomer 2, 3, 4, 8), lapsiden da norišton sädamižen, lebun da turizman keskuz, čomamahtoiden škol, lidnan sportškol.

Krasnoarmeiskan avtosauvomižen kolledž — Venäman rahvahaližen ižandusen i valdkundaližen radnikoičendan akademijan filial om lidnan professionaližen opendusen aluzkundaks.

## Galerei

Здание администрации (Красноармейск, Саратовская область).jpg|Administracijan sauvuz (2025)
Здание районного суда (Красноармейск, Саратовская область).jpg|Rajonan käskuzkundan sauvuz (sulaku 2025)
Храм Петра и Павла-1 (Красноармейск, Саратовская область).jpg|Phh. Pedroin da Pauloin jumalanpert', vn 2025 sulakun nägu
Balzer Textilfabrik 2000.jpg|Edeline tekstil'fabrik vl 2000
Жилой дом (мозаичной кладки) (1).jpg|Saudud mozaikpanegel istorine eländpert' (2023)
Жилой дом (мозаичной кладки) (2).jpg|Juvelirlauk (2023, istorine eländpert')
РДК -1 (Красноармейск, Саратовская область).jpg|Rajonan kul'turkeskuz (vn 2025 sulakun olend)


## Homaičendad


## Irdkosketused
* Lidnankundan lehtpoled rajonan tobmuden ''krasnoarmeysk64.ru''-saital.